സി. ഗോപാലൻ നായർ

ഫോക്‌ലോർ ഗവേഷകനും ബാലസാഹിത്യകാരനുമായിരുന്നു സി.ജി.എൻ. ചേമഞ്ചേരി എന്ന പേരിലെഴുതിയിരുന്ന സി. ഗോപാലൻ നായർ (മരണം : 26 മാർച്ച് 2014). മലബാറിലെ അനുഷ്ഠാന കലകളായ തെയ്യം, തിറ, ബലിക്കളം എന്നിവയെക്കുറിച്ച് നിരവധി പഠനങ്ങൾ നടത്തിയിരുന്നു. 
ജീവിതരേഖ
വെങ്ങളം യു.പി. സ്‌കൂൾ, ചേമഞ്ചേരി കൊളക്കാട് യു.പി. സ്‌കൂൾ, പൊയിൽക്കാവ് ഹൈസ്‌കൂൾ എന്നിവിടങ്ങളിൽ അധ്യാപകനായിരുന്നു. ഗ്രന്ഥശാലാപ്രസ്ഥാനത്തിലും സഹകരണ മേഖലയിലും പ്രവർത്തിച്ചു. വിരമിച്ചശേഷം ദീർഘകാലം മാതൃഭൂമിയിൽ പ്രൂഫ് റീഡറായിരുന്നു.  തപസ്യ കലാ സാഹിത്യ വേദിയുടെ കൊയിലാണ്ടി താലൂക്ക് അദ്ധ്യക്ഷനായി പ്രവർത്തിച്ചിരുന്നു.

കൃതികൾ
മലബാറിലെ തിറയാട്ടം, തിറയാട്ടവും അഞ്ചടിയും (പഠനങ്ങൾ)
മരക്കുടിലിൽനിന്ന് വൈറ്റ് ഹൗസിലേക്ക് (എബ്രഹാം ലിങ്കന്റെ ജീവചരിത്രം)
കൂടുതകർത്ത കിളി
കുരുന്ന് ഹൃദയങ്ങൾ
കുട്ടികളുടെ വാല്മീകി (ബാലസാഹിത്യം)
പുരസ്കാരങ്ങൾ
സംസ്ഥാന സർക്കാർ ഏർപ്പെടുത്തിയ ഫോക്‌ലോർ  പുരസ്‌കാരം (2010)
അവലംബം

വർഗ്ഗം:കേരളത്തിലെ നാടോടിവിജ്ഞാനികൾ
വർഗ്ഗം:കോഴിക്കോട് ജില്ലയിൽ ജനിച്ചവർ
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ